

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL TEISĖS TEIKTI AKREDITUOTĄ VAIKŲ DIENOS SOCIALINĘ PRIEŽIŪRĄ**

2023 m. lapkričio 23 d. Nr. DĮV-685

Šilalė

 Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos socialinių paslaugų įstatymo 251 straipsnio 1 dalimi, vykdydamas Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, 14 punktą, Šilalės rajono savivaldybės socialinės priežiūros akreditavimo ir įstaigų teikiamos akredituotos socialinės priežiūros kokybės kontrolės tvarkos aprašo, patvirtinto Šilalės rajono savivaldybės mero 2023 m. gegužės 29 d. potvarkiu Nr. T3-63 „Dėl Šilalės rajono savivaldybės socialinės priežiūros akreditavimo ir įstaigų teikiamos akredituotos socialinės priežiūros kokybės kontrolės tvarkos aprašo patvirtinimo“, 11 ir 13 punktus ir Šilalės rajono savivaldybės mero 2023 m. birželio 2 d. potvarkį Nr. T3-73 „Dėl įgaliojimų suteikimo Šilalės rajono savivaldybės administracijos direktoriui“ bei atsižvelgdamas į Šilalės rajono socialinių paslaugų namų 2023 m. lapkričio 21 d. prašymą Nr. S18-1715 (4.4 E) „Dėl prašymo pateikimo Upynos vaikų dienos centro akreditacijai“:

 1. S u t e i k i u teisę Šilalės rajono socialinių paslaugų namų Upynos vaikų dienos centrui, įstaigos juridinio asmens kodas – 302635186, trejus metus teikti akredituotą vaikų dienos socialinę priežiūrą adresu: Dariaus ir Girėno g. 12, Upynos mstl., Šilalės r. Paslaugų gavėjų skaičius – 15.

2. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas